
	Test štátnej pomoci

	Názov výzvy
	VÝZVA na predkladanie žiadostí o poskytnutie dotácie na rok 2021 podľa § 2 písm. e) zákona č. 435/2010 Z. z. o poskytovaní dotácií v pôsobnosti Ministerstva obrany Slovenskej republiky v znení neskorších predpisov (VÝZVA 1-2021)

	Poskytovateľ:
	Ministerstvo obrany Slovenskej republiky

	Názov žiadateľa a jeho právna forma
	Žiadateľ/spoluriešiteľ

	Kontrolná otázka
	A/N/NA
	Bližšia špecifikácia odpovede

	

	1. Je možné aktivity projektu, alebo činnosti podporené projektom, ktoré žiadateľ/spoluriešiteľ vykonáva  alebo plánuje vykonávať primárne kvalifikovať ako činnosti  „hospodárskeho“ charakteru v zmysle pravidiel štátnej pomoci?
	Vyberte položku.	[bookmark: _GoBack] Ak je odpoveď na túto otázku NIE, prejdite prosím na otázku č. 3, 4 a 5.  

	2. Sú splnené všetky kritéria (kumulovane) definované článkom 107 ods. 1 Zmluvy o fungovaní EÚ:  
a) prevod štátnych (tiež označované ako verejné) zdrojov a pripísateľnosť opatrenia pomoci štátu,            
b) ekonomické zvýhodnenie príjemcu pomoci (hospodárska výhoda),                             
c) selektívnosť opatrenia pomoci,                                           
d) narušenie hospodárskej súťaže alebo hrozba narušenia hospodárskej súťaže a
e) vplyv na vnútorný obchod (stačí aj potenciálny) medzi členskými štátmi EÚ?
	Vyberte položku.	Táto otázka sa vypĺňa len v prípade, ak je odpoveď na otázku č. 1 ÁNO.

	3. Je možné oprávnené aktivity projektu, alebo činnosti podporené projektom, ktoré žiadateľ/spoluriešiteľ  vykonáva  alebo plánuje vykonávať kvalifikovať ako „nehospodárske činnosti“ v zmysle pravidiel štátnej pomoci? 
	Vyberte položku.	Vo všeobecnosti majú v oblasti výskumu a vývoja nehospodársky charakter základné (primárne) činnosti výskumných organizácií a výskumných infraštruktúr a činnosti výskumných organizácií a výskumných infraštruktúr v rámci transferu poznatkov pri splnení kumulatívnych podmienok transferu poznatkov.

Uviesť, či možno žiadateľa/spoluriešiteľa považovať za výskumnú organizáciu alebo výskumnú infraštruktúru:


Uviesť nehospodársky charakter činností:  




	4. Ak sa poskytuje  podpora primárne na nehospodárske činnosti, ako aj na vedľajšiu hospodársku činnosť žiadateľa/spoluriešiteľa, žiadateľ/spoluriešiteľ deklaruje, že kapacita pridelená každoročne na hospodárske činnosti nepresiahne 20% celkovej ročnej kapacity  žiadateľa/spoluriešiteľa
	Vyberte položku.	

	5. Ak sa poskytuje podpora na nehospodársku činnosť žiadateľa/spoluriešiteľa a žiadateľ/spoluriešiteľ vykonáva aj hospodársku činnosť, žiadateľ/spoluriešiteľ deklaruje, že náklady, financovanie a príjmy z nehospodárskej činnosti možno jasne oddeliť a zaúčtovávajú sa osobitne na základe dôsledne uplatňovaných a objektívne zdôvodniteľných zásad nákladového účtovníctva, a zároveň uvedené prostriedky nebudú použité na financovanie hospodárskych činností žiadateľa/spoluriešiteľa.
	Vyberte položku.	

	6. Iné relevantné údaje podľa zváženia žiadateľa: 



	VYHODNOTENIE
	Vyberte položku.


	





Meno Priezvisko štatutárneho zástupcu (splnomocnenej osoby), Dátum:

....................................................

...................................................
podpis



POMÔCKY:
· Ak je odpoveď na otázky 1 a 2 áno, žiadateľ/spoluriešiteľ spadá pod ustanovenie článku 107 ods. 1 ZFEÚ a tým pádom sa uplatňujú pravidlá EÚ v oblasti štátnej pomoci
· Ak je odpoveď na otázku 1 áno a zároveň odpoveď na otázku 2 nie, žiadateľ/spoluriešiteľ  nespadá pod ustanovenie článku 107 ods. 1 ZFEÚ a tým pádom sa neuplatňujú pravidlá EÚ v oblasti štátnej pomoci. Vyhodnotenie odpovede na otázku č. 2 bude overené zo strany poskytovateľa pomoci
· Ak je odpoveď na otázku 1 nie a odpoveď na otázky 3, 4 a 5 áno, žiadateľ/spoluriešiteľ nespadá pod ustanovenie článku 107 ods. 1 ZFEÚ a tým pádom sa neuplatňujú pravidlá EÚ v oblasti štátnej pomoci. Vyhodnotenie odpovedí bude overené zo strany poskytovateľa pomoci.
· Ak je odpoveď na otázku 3 áno, ale odpoveď na otázku 4 alebo 5 je nie, žiadateľ/spoluriešiteľ spadá pod ustanovenie článku 107 ods. 1 ZFEÚ a tým pádom sa uplatňujú pravidlá EÚ v oblasti štátnej pomoci



V prípade, že sa žiadateľ/spolužiadateľ identifikuje ako podnik, v zmysle platnej legislatívy, a teda ako žiadateľ o poskytnutie štátnej pomoci, pokračuje v podaní žiadosti o dotáciu v súlade so Schémou na podporu výskumu a vývoja (schéma štátnej pomoci - skupinová výnimka, medzirezortný podprogram 06E0I - výskum a vývoj na podporu obrany štátu) v znení dodatku č. 1, platnou a účinnou odo dňa 06.11.2020).

Podnik: každý subjekt, ktorý vykonáva hospodársku činnosť bez ohľadu na jeho právnu formu a spôsob financovania. Sem patria  aj samostatne zárobkovo činné osoby a rodinné podniky, ktoré vykonávajú remeselnícke alebo iné činnosti, a partnerstvá alebo združenia, ktoré pravidelne vykonávajú hospodársku činnosť.

Hospodárska/nehospodárska činnosť: Označenie žiadateľa/spoluriešiteľa za „podnik“ závisí od toho, či vykonáva hospodársku činnosť, ktorá spočíva v ponuke tovaru a/alebo služieb  na trhu, a to bez ohľadu na jeho právne postavenie, spôsob financovania alebo účel pre ktorý bol zriadený. Dotknutý subjekt vykonávajúci hospodárske aj nehospodárske činnosti sa bude pokladať za podnik len v súvislosti s vykonávaním hospodárskej činnosti, avšak len za predpokladu, že hospodárske a nehospodárske činnosti a ich náklady, financovanie a príjmy možno jasne účtovne oddeliť. 

Príklady nehospodárskych činností pre oblasť výskumu a vývoja:

1. Základné (primárne) činnosti výskumných organizácií a výskumných infraštruktúr, najmä: 

a) Vzdelávanie zamerané na zvýšenie počtu kvalifikovaných ľudských zdrojov a zlepšenie ich kvalifikácie.
V súlade s judikatúrou a rozhodovacou praxou Komisie sa verejné vzdelávanie organizované v rámci vnútroštátneho systému vzdelávania, ktoré financuje a nad ktorým vykonáva dohľad štát, pokladá za nehospodársku činnosť. Na nehospodársku povahu verejného vzdelávania nemá v zásade vplyv ani skutočnosť, že študenti alebo ich rodičia platia poplatok za výučbu alebo zápis do školy, ktorý predstavuje príspevok na prevádzkové náklady systému. Tieto finančné príspevky často kryjú iba zlomok skutočných nákladov na službu, a preto ich nemožno pokladať za odmenu za poskytovanú službu. Nemenia teda nehospodársku povahu služby poskytovania všeobecného vzdelávania, ktorá sa prevažne financuje z verejných zdrojov. 
Služby verejného vzdelávania treba odlíšiť od služieb financovaných prevažne rodičmi alebo študentmi alebo z komerčných príjmov. Napríklad vysokoškolské vzdelávanie hradené v plnej výške študentmi patrí jednoznačne do kategórie hospodárskej činnosti. V niektorých členských štátoch môžu verejné subjekty ponúkať aj služby vzdelávania, ktoré je potrebné vzhľadom na ich povahu, štruktúru financovania a vzhľadom na existenciu konkurenčných súkromných organizácií pokladať za hospodársku činnosť.  
b) Nezávislý výskum a vývoj s cieľom rozšíriť poznatky a lepšie porozumieť daným témam vrátane spolupráce pri výskume a vývoji, ak sa výskumná organizácia alebo výskumná infraštruktúra zapájajú do efektívnej spolupráce[footnoteRef:1].  [1:  Poskytovanie služieb v oblasti výskumu a vývoja a výskum a vývoj vykonávaný v mene podnikov sa nepovažujú za nezávislý výskum a vývoj.] 


c) Rozsiahle šírenie výsledkov výskumu na nevýlučnom a nediskriminačnom základe, napríklad prostredníctvom výuky, databáz s voľným prístupom, verejne prístupných publikácií alebo slobodného softvéru.

2. Činnosti v rámci transferu poznatkov:

Činnosti v oblasti prenosu poznatkov (licencie, tvorba vedľajších produktov alebo iné formy spravovania poznatkov, ktoré vytvorila výskumná organizácia) sú nehospodárske, ak sú vykonávané buď výskumnou organizáciou alebo výskumnou infraštruktúrou (vrátane ich oddelení alebo pobočiek), alebo spoločne s ďalšími takýmito subjektmi alebo v ich mene, a ak sa všetky zisky z uvedených činností opätovne investujú do základných (primárnych) činností príslušnej výskumnej organizácie alebo výskumnej infraštruktúry. Nehospodárska povaha uvedených činností zostáva nedotknutá aj v prípade zmluvného poskytovania zodpovedajúcich služieb tretím stranám prostredníctvom verejnej súťaže.

Výskumná organizácia: Subjekt (ako sú univerzity alebo výskumné inštitúty, agentúry technologického transferu, sprostredkovatelia v oblasti inovácie, fyzické alebo virtuálne spolupracujúce subjekty zamerané na výskum) bez ohľadu na jeho právne postavenie (verejnoprávny alebo súkromnoprávny subjekt) alebo spôsob financovania, ktorého primárnym cieľom je nezávisle vykonávať základný výskum, priemyselný výskum alebo experimentálny vývoj alebo vo veľkej miere šíriť výsledky takýchto činností prostredníctvom vyučovania, publikačnej činnosti alebo transferu poznatkov. Ak takýto subjekt vykonáva aj hospodárske činnosti, musia sa financovanie, náklady a príjmy spojené s takýmito hospodárskymi činnosťami účtovať osobitne. Podniky, ktoré môžu rozhodujúcim spôsobom ovplyvňovať takýto subjekt, napríklad v postavení akcionárov alebo členov, nesmú mať prednostný prístup k výsledkom, ktoré dosiahol.

Výskumná infraštruktúra: Zariadenia, zdroje a súvisiace služby, ktoré využíva vedecká komunita na uskutočňovanie výskumu vo svojich príslušných odboroch; toto vymedzenie zahŕňa vedecké vybavenie alebo súbory nástrojov, zdroje založené na poznatkoch, akými sú zbierky, archívy alebo štruktúrované vedecké informácie, ktoré umožňujú také infraštruktúry založené na informačných a komunikačných technológiách, ako sú siete GRID, výpočtová technika, softvér a komunikácie, alebo akýkoľvek iný subjekt jedinečnej povahy, ktorý je podstatný pre uskutočňovanie výskumu. Takéto infraštruktúry môžu byť sústredené na jednom mieste alebo „distribuované“ (organizovaná sieť zdrojov).

Vedľajšia hospodárska činnosť: Ak sa výskumná organizácia alebo výskumná infraštruktúra využíva takmer výlučne na nehospodársku činnosť, na jej financovanie ako také sa vôbec nemusia vzťahovať pravidlá štátnej pomoci za predpokladu, že jej hospodárske využitie zostáva čisto vedľajšie, tzn. že ide o činnosť, ktorá je priamo spojená s prevádzkou výskumnej organizácie alebo výskumnej infraštruktúry a je pre ňu nevyhnutná alebo je neoddeliteľne previazaná s hlavným využitím na činnosti nehospodárskeho charakteru a jej rozsah je obmedzený. Táto podmienka je splnená v prípade, že na hospodárske činnosti sa budú spotrebúvať presne tie isté vstupy (napríklad materiál, zariadenia, pracovná sila a fixný kapitál) ako na nehospodárske činnosti, a v prípade, že kapacita pridelená každoročne na takéto hospodárske činnosti nepresiahne 20 % celkovej ročnej kapacity príslušného subjektu/infraštruktúry.

PRÁVNA ÚPRAVA:

· Článok 107 a 109 Zmluvy o fungovaní EÚ
· Oznámenie Komisie o pojme štátna pomoc uvedenom v článku 107 ods. 1 Zmluvy o fungovaní EÚ: https://eur-lex.europa.eu/legal-content/SK/TXT/PDF/?uri=CELEX:52016XC0719(05)&from=DE    
· Oznámenie Komisie – Rámec pre štátnu pomoc na výskum, vývoj a inovácie: https://eur-lex.europa.eu/legal-content/SK/TXT/PDF/?uri=CELEX:52014XC0627(01)&from=EN 
· Nariadenie Komisie (EÚ) č. 651/2014 zo 17.6.2014 o vyhlásení určitých kategórií pomoci za zlučiteľné s vnútorným trhom podľa článkov 107 a 108 zmluvy v platnom znení
· Zákon č. 358/2015 Z. z. o úprave niektorých vzťahov v oblasti štátnej pomoci a minimálnej pomoci a o zmene a doplnení niektorých zákonov (zákon o štátnej pomoci)
· Schéma na podporu výskumu a vývoja (schéma štátnej pomoci – skupinová výnimka) medzirezortný podprogram 06E0I – Výskum a vývoj na podporu obrany štátu v znení Dodatku č. 1, Obchodný vestník č. 215/2020 z 6.11.2020 https://www.justice.gov.sk/PortalApp/ObchodnyVestnik/Formular/FormularDetail.aspx?IdFormular=2750219 

